ದೀಪಾ ಕರ್ಮಾಕರ್

ದೀಪಾ ಕರ್ಮಕರ್ (ಪುಟ್ಟಿನೆ ೯ ಆಗಸ್ಟ್ ೧೯೯೩, ಅಗರ್ತಲಾ) ತ್ರಿಪುರದ ಅಗರ್ತಳದ ಒರ್ತಿ ಭಾರತದ  ಕಲಾತ್ಮಕ ಜಿಮ್ನಾಸ್ಟ್, ಅಂತರಾಷ್ಟ್ರೀಯ ಮಟ್ಟೊಡು ಭಾರತೊನು ಪ್ರತಿನಿಧಿಸಾಯಿನಾರ್. ಗ್ಲಾಸ್ಗೋಡ್ ನಡತಿನ 2014 ಕಾಮನ್ ವೆಲ್ತ್ ಗೇಮ್ಸ್ ಡ್ ಕಂಚಿದ ಪದಕ ಗೆಂದಿನ ಜಿಮ್ನಾಸ್ಟಿಕ್ಸ್ ಇತಿಹಾಸೊಡು ಸುರುತ ಭಾರತದ ಪೊಣ್ಣು ಜಿಮ್ನಾಸ್ಟ್ ಆಯೆರ್. ಮಸ್ತ್ ಕಷ್ಟದ ವಾಲ್ಟ್ ಸ್ಪರ್ಧೆಡ್ ಪ್ರೊಡುನೋವಾ ವಾಲ್ಟ್ ನ್ ಯಶಸ್ವಿಯಾದ್ ಲ್ಯಾಂಡ್ ಮಲ್ತ್ ದ್ ಸ್ಥಿರವಾದ್ ನಿಲೆನ್ ಸಾಧಿಸಾಯಿನ ಜಗತ್ತ್ ದ ಐನ್ ಪೊಣ್ಣುಲೆಡ್ ಒರ್ತಿ ಆಯೆರ್.

 ಏಪ್ರಿಲ್ ೧೬, ೨೦೧೬ ಶನಿವಾರ ರಾತ್ರೆ ಬ್ರೆಜಿಲ್ ದ ರಿಯೊ ಡಿ ಜನೈರೊಡ್ ನಡತಿನ ಒಲಿಂಪಿಕ್ ಅರ್ಹತಾ ಸ್ಪರ್ಧೆಡ್ ೫೨.೬೯೮ ಅಂಕೊಲೆನ್ ಪಡೆಯೊಂದು ಒಲಿಂಪಿಕ್ಸ್ ಗ್ ಅರ್ಹತೆ ಪಡೆಯೆರ್. ಜಗತ್ತ್ ದ ಅಗ್ರ ಕ್ರೀಡಾಕೂಟೊಡು ಪಾಲ್ ಪಡೆಯಿನ ದೇಶೊದ ಸುರುತ ಪೊಣ್ಣು ಜಿಮ್ನಾಸ್ಟ್ ಆಯೆರ್. ೫೨ ವರ್ಷೊಡ್ ಒವ್ವೆ ಒಂಜಿ ಭಾರತೀಯ ಜಿಮ್ನಾಸ್ಟ್ ಮಲ್ತ್ ಇಜ್ಜಾಂದಿನ  ಸಾಧನೆನ್ ಲಾ ಆರ್ ಸಾದಿಸಾಯೆರ್. ಆಂಜೊಲೆನ ವಿಭಾಗೊಡು, 1964ಡ್ ಆಜಿ ಭಾರತೀಯ ಜಿಮ್ನಾಸ್ಟ್ ಲು ಪಾಲ್ ಪಡೆಯೆರ್. ಅಯಿಟ್ ಒರಿಲಾ ನನೊಂಜಿ ಒಲಿಂಪಿಕ್ಸ್ ಗ್ ಅರ್ಹತೆ ಪಡೆಯಿಜೆರ್. ಇತ್ತೆ ದೀಪಾ ಆ ಸಾಧನೆನ್ ಸಾಧಿಸಯೆರ್. ಇತ್ತೆ ಮುಟ್ಟ, ಒಟ್ಟು 11 ಸ್ಪರ್ಧಿಲು (1952ಡ್ ರಡ್ಡ್, 1956ಡ್ ಮೂಜಿ ಬೊಕ್ಕ 1964ಡ್ ಆಜಿ) ಆಂಜೊಲೆನ ವಿಭಾಗೊಡು ಒಲಿಂಪಿಕ್ಸ್ ಡ್ ಪಾಲ್ ಪಡೆಯೆರ್.
 ಕರಿನ ನವೆಂಬರ್ ಡ್ ನಡತಿನ ವಿಶ್ವ ಚಾಂಪಿಯನ್ ಶಿಪ್ ಡ್ ಪಾಲ್ ಪಡೆಯಿನ ಸುರುತ ಭಾರತೀಯ ಪೊಣ್ಣುಲಾ ಆಯೆರ್ ಪನ್ಪಿನ ಪೆರ್ಮೆಲಾ ಉಂಡು. ದಿಪಾ ಆ ಸ್ಪರ್ಧೆಡ್ ಐನ್ ನೇ ಸ್ಥಾನೊಡು ಫಡೆಯೆರ್, ಆಂಡ ಒಲಿಂಪಿಕ್ಸ್ ಗ್ ಅರ್ಹತೆ ಪಡೆಯೆರೆ ವಿಫಲರಾಯೆರ್.

(ಒಲಿಂಪಿಕ್ ಅರ್ಹತಾ:  ) 

 ಒಲಿಂಪಿಕ್ ಕಲಾತ್ಮಕ ಜಿಮ್ನಾಸ್ಟಿಕ್ಸ್ ಅರ್ಹತಾ ಸ್ಪರ್ಧೆ 

 ಮಾತಾ ಅರ್ಹತಾ ಸ್ಪರ್ಧೆಲೆಡ್, 22 ವರ್ಷದ ದೀಪಾ 14 ಸ್ಪರ್ಧಿಲೆನ ಕಠಿಣ ಸ್ಪರ್ಧೆನ್ ಎದುರಿಸಯೆರ್. ಆರ್ 15.066 ಸ್ಕೋರ್ ಡ್ ವಾಲ್ಟ್ ವಿಭಾಗೊಡು ದುಂಬು ಪೋಯೆರ್. ಈ ವಿಭಾಗೊಡು ಮುಖ್ಯ ಸ್ಥಾನೊನು ಪಡೆಯೆರೆ ಆರ್ ನಿಖರವಾದ್ ಕೌಶಲ್ಯೊಲೆನ್ ಪ್ರದರ್ಶಿಸಯೆರ್ ಬೊಕ್ಕ ನಿಖರವಾದ್ ಗಳಿಸೀಯೆರ್. ಆಂಡಲಾ, ಅನ್ ಈವನ್  ಬಾರ್ ಡ್ ಅಲೆನ ಅಭಿನಯ ಎಡ್ಡೆ ಇಜ್ಜಿ. ಆರ್ 14 ಸ್ಪರ್ಧಿಲೆನ ವಿಭಾಗೊಡು 11.700 ಅಂಕೊಲೆನ್ ಮಾತ್ರ ಗಳಸುವೆರ್. ಅಪಗ ಆರ್ ಕ್ರಮೊಟ್ಟು ಬ್ಯಾಲೆನ್ಸಿಂಗ್ ಬಿಮ್ ಬೊಕ್ಕ ಫ್ಲೋರ್ ಎಕ್ಸರ್ಸೈಸ್ ವಿಭಾಗೊಡು 13.366 ಬೊಕ್ಕ 12.566 ಅಂಕೊಲೆನ್ ಗಳಸುವೆರ್.
 ಒಲಿಂಪಿಕ್ ಕಲಾತ್ಮಕ ಜಿಮ್ನಾಸ್ಟಿಕ್ಸ್ ಗ್ ಇತ್ತೆ ಮುಟ್ಟ ಒಟ್ಟು 78 ಪೊಣ್ಣುಲೆನ್ ಆಯ್ಕೆ ಮಲ್ತೆರ್. ದಿಪಾ 79ನೇ ಸ್ಪರ್ಧಿ ಆದುಪ್ಪುವೆರ್.

ದೀಪಾಗ್ ಉಡಲ್ದ ಅಭಿನಂದನೆಲು. ಅಲೆನ ಪ್ರತಿಭೆಡ್ದ್ ಅಲೆನ್ ಮಸ್ತ್ ಸಾಧನೆ ಮಲ್ತೆರ್. ಅರೆನ ಸಾಧನೆಡ್ದ್ ಭಾರತದ ಜವನೆರೆಗ್ ಸ್ಫೂರ್ತಿ ಕೊರ್ತೆರ್. – ಸಚಿನ್ ತೆಂಡುಲ್ಕರ್, ಮಾಜಿ ಕ್ರಿಕೆಟಿಗ;
ಒಲಿಂಪಿಕ್ಸ್ ಗ್ ಅರ್ಹತೆ ಪಡೆಯಿನ ದೀಪಾ ಕರ್ಮಕರ್ ಟಾಪ್ಸ್ ಯೋಜನೆಗ್ ಅರ್ಹತೆ ಪಡೆಯೆರ್. ಅಲೆಗ್ ರೂ. 30 ಲಕ್ಷ ಅಲೆನ ಮುಂದೆದ ತಯಾರಿಗ್. ಅರೆಗ್ ನಾಲ್ ಮಟ್ಟೊದ ವಿಶೇಷ ತರಬೇತಿಲಾ ಆಪುಂಡು. – ಎಸ್.ಎ.ಐ (ಭಾರತದ ಕ್ರೀಡಾ ಪ್ರಾಧಿಕಾರ)

ಈರ್ ಭಾರತೊಡು ಜಿಮ್ನಾಸ್ಟಿಕ್ಸ್ ಕ್ರೀಡೆಡ್ ಒಂಜಿ ಪೊಸ ಮೈಲಿಗಲ್ಲುನ್ ದೀತರ್. ಒಲಿಂಪಿಕ್ ಜಿಮ್ನಾಸ್ಟಿಕ್ಸ್ ಡ್ ಪಾಲ್ ಪಡೆಯಿನ ಸುರುತ ಭಾರತೀಯ ಪೊಣ್ಣು ಪನ್ಪಿನ ಗೌರವ ನಿಕ್ಲೆಗ್ ಉಂಡು. ನಿಕ್ಲೆಗ್ ಅಭಿನಂದನೆಲು. ಸರ್ಬಾನಂದ ಸೋನೋವಾಲ್, ಕೇಂದ್ರ ಕ್ರೀಡಾ ಸಚಿವ

 ಸುರುತ ಜೀವನ 
 ದೀಪಾ ಕರ್ಮಾಕರ್  ತ್ರಿಪುರದ ಅಗರ್ತಲಾರ್ದ್ ಬತ್ತ್ ನಾರ್., ಬೊಕ್ಕ  ಆರ್  6 ವರ್ಷ ಆದುಪ್ಪುನಗನೇ ಜಿಮ್ನಾಸ್ಟಿಕ್ಸ್ ಅಭ್ಯಾಸ ಸುರು ಮಲ್ತೆರ್.ಅರೆನ ಅನುಭವಿ ತರಬೇತುದಾರೆ ವಿಶ್ವೇಶ್ವರ ನಂದಿ.  ಕರ್ಮಾಕರ್  ಸುರುಕು ಜಿಮ್ನಾಸ್ಟಿಕ್ಸ್'ಗ್ ಸೇರ್ನಗ ಚಪ್ಪಟೆ ಪಾದ (ಫ್ಲಾಟ್ ಫುಟ್) ಇತ್ತ್ಂಡ್. ತರಬೇತುದಾರ ನಂದಿ ಇತ್ತೆಲಾ‌ ನೆನಪು ಮಲ್ಪುವೆರ್.   "ಮಾನ್ ಇತ್ತೆಲಾ  ನೆನಪು ದೀತೆ, ದೀಪಾ ಒಂಜಿ ಚಪ್ಪಟೆ(ಫ್ಲಾಟ್) ಕಾರ್ದ ಬಾಲೆ , ಒಂಜಿ ವ್ಯಾಯಾಮ/ಜಿಮ್ನಾಸ್ಟ್' ಪಟು ಆಯೆರೆ ಎಡ್ಡೆ   ಲಕ್ಷಣ ಇಜ್ಜಾಂಡ್. ಉಂದು ಎಂಕ್  ನೆನಪು ಆಪುಂಡು." ಆರ್, "ದೀಪುನ ಪಾದನ್ ಸರಿ ಮಲ್ಪೆರೆ ಸುಮಾರ್  ಕಷ್ಟ ಬತ್ತೆರ್" ಪಂದ್‌ಪನ್ಪೆರ್. ದೀಪು ಮಾತ್ರಾ  ತನ್ನ ಮಾತಾ ಯಶಸ್ಸ್ ಗ್ ತನ್ನ ತರಬೇತುದಾರರೇ ಕಾರಣ ಪಂದ್ ಪನ್ಪೆರ್.
 ದೀಪಾನ ಅಮ್ಮೆರ್  ದುಲಾಲ್ ಕರ್ಮಾಕರ್, ದಿನ್ನೊ ದೇರ್ಪುನೆತ ಒಂಜಿ ಸಾಯಿ ತರಬೇತುದಾರ, ಅಪ್ಪೆ ಗೀತಾ ಕರ್ಮಾಕರ್'ಗೃಹಿಣಿ.

ಅಪಗಡ್ದ್ ಇತ್ತೆ ಮುಟ್ಟ ನಂದಿ ದೀಪಾನ ಕೋಚ್ ಆದ್ ಉಲ್ಲೆರ್. 

 ಸುರುತಕುಲು 
 ಸುರುತ ಸಾಲು: ಐನ್ ವರ್ಸೊಡ್ದ್ ಜಿಮ್ನಾಸ್ಟಿಕ್ಸ್ ಡ್ ತರಬೇತಿ ಪಡೆಯಿನ ದೀಪಾ ಕರ್ಮಕರ್ ಕೆಲವು ದಾಖಲೆಲೆನ್ ಮಲ್ತೆರ್. ಅಂತರಾಷ್ಟ್ರೀಯ ಜಿಮ್ನಾಸ್ಟಿಕ್ಸ್ ಡ್ ಅರೆನ ಫಜ್ಜೆದ ಗುರುತುನ್ ಮಲ್ತೆರ್. ೨೦೧೪ ಕಾಮನ್ ವೆಲ್ತ್ ಗೇಮ್ಸ್ ಡ್ ಕಂಚಿದ ಪದಕ ಗೆಂದಿನ ಸುರುತ ಭಾರತದ ಪೊಣ್ಣು ಪನ್ಪಿನ ಗೌರವೊನುಲಾ ಆರ್ ಪಡೆಯೆರ್.
 ನವೆಂಬರ್ ೨೦೧೫ ಡ್ ನಡತಿನ ವಿಶ್ವ ಚಾಂಪಿಯನ್ ಶಿಪ್ ಡ್ ಪಾಲ್ ಪಡೆಯಿನ ಸುರುತ ಭಾರತದ ಪೊಣ್ಣು  (ಐನ್ ನೇ ಸ್ಥಾನ).
 "ಇತ್ತೆ ಅಂತರರಾಷ್ಟ್ರೀಯ ಜಿಮ್ನಾಸ್ಟಿಕ್ಸ್ ಒಕ್ಕೂಟ (ಎಫ್ಐಜಿ) ಅಕ್ಲೆನ ಆಯ್ಕೆನ್ ಘೋಷಣೆ ಮಲ್ತ್ಂಡ್. ಉಂದು ಭಾರತೀಯ ಜಿಮ್ನಾಸ್ಟಿಕ್ಸ್ ರಂಗೊಗು ಅಪಾರ‌ ಪೆರ್ಮೆದ ವಿಷಯ" ಪಂಡ್ದ್ ಅಂತರರಾಷ್ಟ್ರೀಯ ರೆಫ್ರಿ ದೀಪಕ್ ಕಾಗ್ರಾ ಪನ್ಪೆರ್.
 2011 ಡ್ ನಡತಿನ ರಾಷ್ಟ್ರೀಯ ಕ್ರೀಡಾಕೂಟೊಡು ಐನ್ ಬಂಗಾರ್ದ ಪದಕೊಲು.

 ೨೦೧೫ ದ ಸಾಧನೆಲು 

 ೨೦೧೫ ವಿಶ್ವ ಕಲಾತ್ಮಕ ಜಿಮ್ನಾಸ್ಟಿಕ್ಸ್ ಚಾಂಪಿಯನ್ ಶಿಪ್ 
ಮುಟ್ಲು ಶ್ರೇಣಿ ಒಟ್ಟುಗು ಸ್ಕೋರ್ ೧ ಬಂಗ ಜಾರಿಗ್ ಕಣಪಿನಿ ದಂಡ ಸ್ಕೋರ್ ೨ ಕಷ್ಟ ಜಾರಿಗ್ ಕಣಪಿನಿ ದಂಡ ಅರ್ಹತೆ ೭ ೧೪.೯೦೦ ೧೫.೧೦೦ 7.000 ೮.೧೦೦ 0.00 ೧೪.೭೦೦ 6.000 ೮.೭೦೦ 0.00 ಕಡೆತ ಹೆಜ್ಜೆ ೫ ೧೪.೬೮೩ ೧೫.೩೦೦ 7.000 ೮.೩೦೦ 0.00 ೧೪.೦೬೬ 6.000 ೮.೩೬೬ -0.300

 ೨೦೧೬ ದ ಸಾಧನೆಲು 

 ರಿಯೊ ಡಿ ಜನೈರೊಡ್ ಒಲಿಂಪಿಕ್ ಜಿಮ್ನಾಸ್ಟಿಕ್ಸ್ ಡ್ ನಾಲ್ನೆ ಸ್ಥಾನ :
 ರಿಯೊ ಡಿ ಜನೈರೊಡ್ ನಡತಿನ ಒಲಿಂಪಿಕ್ಸ್ ಡ್ ಜಿಮ್ನಾಸ್ಟಿಕ್ಸ್ ಡ್ ಸ್ಪರ್ಧೆ ಮಲ್ತಿನ ಸುರುತ ಭಾರತದ ಪೊಣ್ಣು  ದೀಪಾ ಕರ್ಮಕರ್, ಅಯಿತಾರ ರಾತ್ರೆ, ಆಗಸ್ಟ್ ೧೪, ೨೦೧೬ ಗ್ ಒಂಜಿ ಪದಕೊನು ಕಳೆವೊಂಡೆರ್. ಲೋಕೊದ ಅಗ್ರ ಜಿಮ್ನಾಸ್ಟ್ ಲೆನ ಕಠಿಣ ಸ್ಪರ್ಧೆನ್ ಎದುರಿಸಾಯಿನ ದೀಪಾ, ನಾಲ್ನೇ ಸ್ಥಾನೊಗು ತೃಪ್ತಿ ಪಡೆಯೆರ್.
 ಕಷ್ಟದ ಪ್ರುಡ್ನೋವಾ ವಾಲ್ಟ್ ಡ್ ಸುರುತ ಪ್ರಯತ್ನೊಡು 14.866 ಬೊಕ್ಕ ರಡ್ಡನೆ ಪ್ರಯತ್ನೊಡು 15.266 ಸ್ಕೋರ್ ಮಲ್ಪೆರೆ ಸಾಧ್ಯ ಆಂಡ್. ಒಟ್ಟು 15.066 ಅಂಕೊಲೆನ್ ಪಡೆದ್ ಆರ್ ರಡ್ಡನೆ ಸ್ಥಾನೊಗು ಬತ್ತೆರ್.  ದೀಪಾನ ಪಿರವು ಸ್ವಿಟ್ಜರ್ಲೆಂಡ್ ದ ಗುಲಿಯಾ ಸ್ಟೀಂಗ್ರುಬರ್ 15.216 (ಕಂಚಿನ) (ದಿಪಾಡ್ದ್ 0.150 ಜಾಸ್ತಿ) ಸ್ಕೋರ್ ಮಲ್ತೆರ್. ಸ್ಪರ್ಧೆ ಮಲ್ಪುನ ಕಡೆತ ಸ್ಪರ್ಧಿ ಅಮೆರಿಕನ್ ಸಿಮೋನ್ ಬೈಲ್ಸ್ 15.966 ಸ್ಕೋರ್ ಮಲ್ತ್ ದ್ ಬಂಗಾರ್ದ ಪದಕ ಗೆಂದಿಯೆರ್. ರಷ್ಯಾದ ಮಾರಿಯಾ ಪಾಸೆಕಾ 15.253 (ಬೊಳ್ಳಿ) ಗೆಂದಿಯೆರ್.
 ಪ್ರಶಸ್ತಿಲು 

 ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ: ರಿಯೋ ಒಲಿಂಪಿಕ್ಸ್ ಡ್ ಬೊಳ್ಳಿದ ಪದಕೊ ಗೆಂದ್ನ ದೀಪಾ ಬೊಕ್ಕ ಜಿತು ರಾಯ್ ಅಕ್ಲೆಗ್   ರಾಷ್ಟ್ರಪತಿ ಭವನೊಡು ಅಧ್ಯಕ್ಷೆರ್ ಪ್ರಣಬ್ ಮುಖರ್ಜಿ ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿನ್ ಪ್ರಧಾನ ಮಲ್ತೆರ್  ಪೈ‌ಸೆ ಬಹುಮಾನ ರೂ. 7.5 ಲಕ್ಷ, ಪ್ರಣಬ್ ಮುಖರ್ಜಿ ಡ್ದ್ ಫಡೆಯೆರ್. 
 ಭಾರತ ಸರ್ಕಾರರ್ದ್ 2017 ಟ್ಪದ್ಮಶ್ರೀ ಪ್ರಶಸ್ತಿ ಪಡೆಯೆರ್ 

 ತೂಲೆ 

 ರಿಯೊ ಒಲಿಂಪಿಕ್ಸ್ ಗ್ ಅರ್ಹತೆ: 
 ರಿಯೊ ಒಲಿಂಪಿಕ್ಸ್ ೨೦೧೬ಡ್ ಭಾರತ
 ಜಿಮ್ನಾಸ್ಟಿಕ್ಸ್ ಡ್ ಆಸಕ್ತಿ ಇಜ್ಜಿ; ೧೮ ಸೆಪ್ಟೆಂಬರ್, ೨೦೧೬

 ಉಲ್ಲೇಕೊಲು